国际象棋

国际象棋，又叫欧洲象棋或者西洋棋，是一种两家头对著个棋类游戏。棋盘由64只黑白相间个格子组成。黑白棋子各有16只。其中一只王、一只后、两只车、两只马、两只象搭仔八只兵，伊拉个走法侪勿一样。

 历史 

一般认为国际象棋搭中国象棋一样，是来源于一种印度人个游戏——恰图兰卡（也叫印度象棋）。后首来伊传到其他国家，垃该各个地方产生新个规则。

替代=两个圣殿骑士垃壗着棋，1283年。|缩略图|两个圣殿骑士垃壗着棋，1283年。

 规则 

国际象棋个棋盘是正方形个，里向有得32个黑格子搭仔32个白格子。每一局开始个辰光，侬面前右下角个格子一定要是白个。白棋里向个后要摆在白格子上，黑棋里向个后要摆在黑格子上。所有个棋子然后侪箇能摆好。

白方先开始着棋，然后两个人轮流着棋，每一步只好动一个棋子（唯一个例外是王车易位，一步里向可以同时移动王搭车）。如果一个格子里向已经有搭别个棋子，侬除非吃脱伊，否则就弗好着在箇一格里向。

如果一方垃该下一步就好吃脱对方个王，箇就叫做将军。畀对方将军个一方好走一步来救场，要么拿攻击王个棋子吃脱，要么移动王，要么用其他棋子拿王挡牢。如果没办法，王就被将死，也就输脱仔箇场棋。

 参见 
 围棋
 中国象棋

Category:国际象棋